**Obvestilo zaposlenim, ki bodo sprejeli goste iz tujine**

Spoštovani sodelavci,

Skladno z usmeritvami glede samoizolacije, podanih s strani NIJZ, prilagamo navodila glede sprejemanja gostov iz tujine.

Glede na pojavljanje novega koronavirusa (SARS-CoV-2) v državah po svetu in tudi v naši neposredni okolici vas prosimo, da še vedno pravočasno napoveste vse goste iz tujine (učitelje, raziskovalce, študente).

Na elektronski naslov dekanat@fkkt.uni-lj.si posredujte naslednje podatke najmanj en teden pred predvidenim obiskom:

* Ime in priimek osebe, ki prihaja iz tujine.
* Kraj, državo in institucijo, iz katere prihaja.
* Čas bivanja v Sloveniji.
* Namen prihoda gosta iz tujine (predavanja, raziskovalno delo, s kom bo v stikih na UL FKKT,….)
* Kontaktni e naslov, kamor omenjenemu gostu lahko pošljemo sporočilo.

Vsem gostom bomo s strani dekanata posredovali sporočilo s ključnimi informacijami in usmeritvami glede korona virusa SARS-CoV-2.

Tudi za goste iz tujine velja, da v primeru, če prihajajo iz okolij z znanimi žarišči izbruha virusa (glejte spletne strani NIJZ), ob prihodu v Slovenijo, četudi ne kažejo znakov okužbe tudi zanje velja **14 dnevna samoizolacija** v primeru, da se pri svojem delu **vključujejo v klinično okolje oziroma pri delu prihajajo v stik z rizičnimi skupinami** (glejte navodilo za zaposlene, ki se vračajo iz tujine). Iz tega razloga takšne obiske do nadaljnjega odsvetujemo. O smiselnosti oziroma nujnosti sprejema gosta iz tujine naj v takšnem primeru presodi gostitelj.

V primeru, da pa se gost vključuje le v pedagoško ali raziskovalno delo **na fakulteti**, pa **razlogov za samoizolacijo trenutno ni**, v kolikor je takšna **oseba zdrava**. Te osebe so lahko normalno vključene v delovni kolektiv in ne potrebujejo samoizolacije. Kljub temu se priporoča, da se osebe, ki prihajajo iz območij z večjim pojavom obolenj, povezanih s SARS-CoV-2, še posebno **pozorno držijo vseh preventivnih ukrepov** (predvsem higiena rok, higiena kašlja in natančno spremljanje morebitnih sprememb svojega zdravstvenega stanja). V primeru kakršnikoli sprememb zdravstvenega stanja pa naj se o le teh nemudoma posvetujejo z zdravnikom. Hkrati vas prosimo, da med časom obiska v dekanat nemudoma sporočite morebitne zdravstvene težave gosta, spremembe trajanja obiska in vse ostale relevantne informacije.

Z lepimi pozdravi,

Dekan